ሌሎችም በርካታ ስራዎች ሰርተናል፡፡ ለምሳሌ ከዩኒሴፍ ጋር ብዙ ሰርተናል፡፡ ከብራንድ ኩባንያዎች - ከኮካ ኮላ ጋር እንሰራለን፡፡ ከአንከር ወተት ጋርም እየሰራን ነው፡፡ የአንከርን በቴሌቪዥን፣ በሬዲዮ፣ በቢል ቦርድ---- ወተቱን በማስቀመስ፣ በማስተማር ጭምር የምንሰራው እኛ ነን፡፡ በአንድ አመት ውስጥ ከፍተኛ ተቀባይነትና እውቅናን እንዲያገኙ አግዘናቸዋል፡፡ አትሌት ኃይሌ ገ/ስላሴ ከሮቦቱ ጋር የሚሮጥበት የቶታል ማስታወቂያ የእኛ ፈጠራ ነው፡፡ እጅግ በርካታ አለም አቀፍ ደንበኞችን አሉን፡፡ ይህ ሁሉ እንግዲህ ስኬታማ የሆነው፤ በቅጡ በተደራጁ ዲፓርትመንቶች፣በየዲፓርትመንቱ ባሉ ብቁ ሰራተኞች፣ ሰራተኛው ባለው የእርስ በእርስ የጠበቀ የስራ ግንኙነት፣ ባለን ብቁ አመራርና በምንጠቀማቸው ዘመናዊ ቴክኖሎጂዎች ድምር ውጤት ነው፡፡
